# ՀԻՄՆԱՎՈՐՈՒՄ

# «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու մասին ՀՀ կառավարության որոշման նախագծի ընդունման վերաբերյալ

**ՀՀ պետական եկամուտների կոմիտեի՝ որպես ԲՍԿ, կողմից իրականացվող «1102. Կենսաթոշակային ապահովություն» ծրագրի «12005. Կուտակային հատկացումներ մասնակցի կենսաթոշակային հաշվին» միջոցառման գծով**

1. **Իրավական ակտի անհրաժեշտությունը (նպատակը)**

Նախագծի նպատակը «Կուտակային կենսաթոշակների մասին» օրենքով սահմանված կարգով կուտակային հատկացումների կատարման ապահովումն է 2022 թվականի նոյեմբեր-դեկտեմբեր ամիսներին։

**2.Կարգավորման հարաբերությունների ներկա վիճակը և առկա խնդիրները**

ՀՀ 2022 թվականի պետական բյուջեով «1102 Կենսաթոշակային ապահովություն» ծրագրի «12005 Կուտակային հատկացումներ մասնակցի կենսաթոշակային հաշվին» միջոցառման գծով հատկացված է 106.2 մլրդ դրամ:

2022թ. հունվար-նոյեմբեր ամիսների համար մասնակիցների կենսաթոշակային հաշվներին փոխանցվել է 103.4 մլրդ դրամ, իսկ նոյեմբեր ամսվանը՝ 5.6 մլրդ դրամ։

Ընդ որում, նոյմեբեր ամսվա համար վերջին վճարումը կատարվել է 22.11.2022, որը կազմել է 2.1 մլրդ դրամ: Վերջին հայտը շուրջ 4 մլրդ դրամ ձևավորվել է 24.11.2022, որը չի բավարարվել միջոցների անբավարարության պատճառով։

Այս դեպքում հարկ է հաշվի առնել, որ սոցիալական վճարների հաշվետվությունները ներկայացվում են հաշվետու ամսվա 20-ից հետո և 24.11.2022-ի դրությամբ ձևավորված՝ նոյեմբեր ամսվա 9.6 մլրդ դրամ (5.6+4.0) պահանջը ամբողջական չէ։ Դեկտեմբեր ամսին հարկ կլինի վճարել նաև նոյեմբերին ձևավորված և չբավարարաված պահանջը։

**3.Առկա խնդրի առաջարկվող լուծումը**

Հաշվի առնելով վերը նշվածը՝ ներկայացվող նախագծով առաջարկվում է «Կուտակային հատկացումներ մասնակցի կենսաթոշակային հաշվին» միջոցառմամբ նախատեսված պարտավորությունները կատարելու համար ՀՀ 2022 պետական բյուջեից լրացուցիչ հատկացնել 12.7 մլրդ դրամ:

**4. Կարգավորման առարկան**

Հիմք ընդունելով 2022 թվականի հունվար-հոկտեմբեր ամսիների փաստացին՝ 97.9 մլրդ դրամ, օգոստոս-հոոկտեմբեր ամիսների միջին ամսական ծախսը՝ 10.1 մլրդ դրամ, 24.11.2022 դրությամբ ձևավորված 9.6 մլրդ դրամ պահանջը՝ նոյեմբեր ամսվա հայտը գնահատվել է 10.5 մլրդ դրամ։ Դեկտեմբեր ամվա համար ծախսը գնահատվել է նոյեմբեր ամսվա կանխատեսումային ցուցանիշին հավասար՝ 10.5 մլրդ դրամ։

Արդյունքում լրացուցիչ պահանջը գնահատվել է 12.7 մլրդ դրամի չափով (97.9+2x10.5-106.2)։

Ներկայացվող նախագծով առաջարկվում է «12005 Կուտակային հատկացումներ մասնակցի կենսաթոշակային հաշվին» միջոցառման գծով 2022 թվականի երկրորդ կիսամյակի ծրագրային ցուցանիշն ավելացնել 12.7 մլրդ դրամով:

Ընդ որում, հարկ է նշել, որ լրացուցիչ գումարի պահանջը հիմնականում պայմանավորված է մեկ մասնակցի հաշվով միջին ամսական կուտակային հատկացման չափի ավելացմամբ։ Պետական բյուեով հաստատված ցուցանիշների հաշվառմամբ (106.2 մլրդ դրամ և 377282 մասնակիցների թիվ) միջին ամսական կուտակային հատկացման չափը 23457 դրամ է, իսկ 10 ամսվա փաստացի ցուցաներիշներով այն կազմել է 25912 դրամ (97.9 մլրդ դրամ և 377644, ում վերաբերյալ հաշվետու ամսվա ընթացքում փոխանցվել են տվյալներ)։ Հարկ է նշել, որ վերջին ամիսներին մասնակիցների թիվը գերազանցում է ծրագրային ցուցանիշը։

**5.Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի «Կուտակային կենսաթոշակների մասին» օրենքի 9-րդ հոդածի համաձայն՝ կատարված սոցիալական վճարի հիման վրա հաշվարկված կուտակային հատկացումների կատարումը 2022 թվականի համար:

6. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը կապ չունի ռազմավարական փաստաթղթերի՝ Հայաստանի վերափոխման ռազմավարություն 2050, Կառավարության 2021-2026թթ. Ծրագրի 4.6-րդ կետի ոլորտային և/կամ այլ ռազմավարությունների հետ, այն ընդունվելու դեպքում կապահովվի «Կուտակային կենսաթոշակների մասին» օրենքի 9-րդ հոդածի համաձայն՝ կատարված սոցիալական վճարի հիման վրա հաշվարկված կուտակային հատկացումների կատարումը 2022 թվականի համար: